bidragsforskudd
Store norske leksikon,Samfunn,Arbeid og velferd,Folketrygd og pensjon
Bidragsforskudd er et forskudd som det offentlige utbetaler for å dekke hele eller deler av et avtalt eller fastsatt bidrag, som barnebidrag.
Bidragsforskudd er behovsprøvd i forhold til bidragsmottakers inntekt og kan gis med 0, 50, 75 eller 100 prosent av full sats. Det vil si at om bidragsmottaker tjener godt, vil forskuddet være mindre eller ikke bli utbetalt i det hele tatt. Det utbetales ikke forskudd når den som krever det lever sammen med den bidragspliktige. Det kan heller ikke kreves bidragsforskudd for barn over 18 år. Om inntekten til mottaker er 320 ganger høyere enn forhøyet forskudd, faller retten bort. Les mer i Store norske leksikon barnebidrag folketrygden Eksterne lenker Artikkel om bidragsforskudd hos NAV.